बदमाशों को खोज रहे थे, बाइक चोर पकड़ाया
कोरबा| सुनालिया चौक की वारदात के बाद बदमाशों की खोज में जुटी पुलिस ने मानिकपुर क्षेत्र से चोरी की बाइक व एक युवक को पकड़ा। पूछताछ में उसका गिरोह भी पकड़ाया। उनसे दो एक्टीवा बरामद हुई। पुलिस शहर में घेराबंदी कर संदिग्ध बाइक सवारों को पकड़ रही थी। इसी दौरान संजय नगर व मूलत: बांगो के लैंगा गांव के राकेश सिंह कंवर 25 को संदेह के आधार पर पकड़ा। बाइक मानिकपुर क्षेत्र से चोरी की थी। उसने कोतवाली के पड़निया निवासी विष्णु लोहार व सोनपुरी निवासी मंगल उर्फ दाऊसिंह के साथ चोरी करना स्वीकारा। कोर्ट में पेश करने के बाद उन्हें जमानत के अभाव में जेल भेज दिया गया है।
hin_Deva hin_Deva